RESOLUCIÓN do 19 de decembro de 2024 pola que se actualizan os anexos V, VI e VII da Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación, e o anexo I da Orde do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Axencia Tributaria de Galicia — III. Outras disposicións — 31/12/2024

Para unha adecuada aplicación das taxas e dos prezos da Comunidade Autónoma de Galicia, as ordes a que fai referencia o título desta resolución procederon a codificar tanto os diferentes ingresos (taxas e prezos) coma os servizos xestores que os aplican. Ademais, o anexo VII da Orde do 30 de xuño contén a relación de entidades financeiras colaboradoras na recadación de taxas e prezos.
Ao longo do ano promulgáronse unha serie de normas que viñeron crear ou modificar os servizos xestores e as tarifas existentes, e que supuxeron a cancelación da autorización como entidade colaboradora de Targobank, razón pola que mediante esta resolución se revisan as codificacións recollidas nas ordes citadas, consonte a autorización contida no parágrafo segundo da disposición adicional da Orde da Consellería de Economía e Facenda do 30 de xuño de 1992 e a autorización contida na disposición adicional terceira da Orde do 29 de xuño de 1994.
As normas que motivan as modificacións son as que se citan a seguir:
1. Lei de medidas fiscais da Comunidade Autónoma de Galicia para 2025.
2. Decreto 42/2024, do 14 de abril, polo que se establece a estrutura orgánica da Xunta de Galicia.
3. Decreto 48/2024, do 22 de abril, polo que se establecen os órganos superiores e de dirección dependentes da Presidencia da Xunta de Galicia.
4. Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
5. Orde do 13 de marzo de 2024 pola que se modifica a Orde do 1 de abril de 2016 pola que se fixan os prezos privados correspondentes á prestación de servizos nas instalacións xuvenís e á expedición de carnés dirixidos á mocidade, xestionados pola Dirección Xeral de Xuventude, Participación e Voluntariado.
6. Resolución do 31 de xullo de 2024 pola que se cancela a autorización de Targobank como entidade colaboradora para a recadación dos tributos e doutros ingresos de dereito público da Xunta de Galicia.
Por todo iso, en virtude do parágrafo segundo da disposición adicional da Orde do 30 de xuño de 1992 e en virtude da disposición adicional terceira da Orde do 29 de xuño de 1994, aludidas con anterioridade,
Primeiro. Actualizar o anexo V da Orde da Consellería de Economía e Facenda do 30 de xuño de 1992, do xeito seguinte:
04 Presidencia, Xustiza e Deportes:
05 Facenda e Administración Pública:
06 Vivenda e Planificación de Infraestruturas:
07 Educación, Ciencia, Universidades e Formación Profesional:
08 Economía e Industria:
09 Medio Rural:
10 Cultura, Lingua e Xuventude:
11 Sanidade:
12 Mar:
14 Política Social e Igualdade:
15 Medio Ambiente e Cambio Climático:
17 Emprego, Comercio e Emigración:
23 Consello da Cultura Galega:
24 Consello Consultivo:
Segundo. Actualizar o anexo VI da Orde da Consellería de Economía e Facenda do 30 de xuño de 1992, do xeito seguinte:
A) Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
B) Modificando os códigos seguintes:
C) Eliminando os códigos seguintes:
Terceiro. Actualizar o anexo VII da Orde da Consellería de Economía e Facenda do 30 de xuño de 1992, que queda como segue:
Cuarto. Actualizar o anexo I da Orde da Consellería de Economía e Facenda do 29 de xuño de 1994, eliminando os seguintes códigos:
Quinto. Esta resolución entrará en vigor o día 1 de xaneiro de 2025.
Santiago de Compostela, 19 de decembro de 2024